Z A P I S N I K
44. sjednice Vijeća Mjesnog odbora Savica Šanci održane 16. prosinca 2024.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora.

Vijeće jednoglasno prihvaća tekst Zapisnika 43. sjednice održane 19. studenoga 2024.

[bookmark: _GoBack]Predsjednik predlaže usvajanje dnevnog reda kako su ga vijećnici primili u Pozivu, vijećnik Brkić predlaže dodavanje točke: 1.	Plan potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025., nakon čega predsjednik konstatira kako je jednoglasno donesen

D N E V N I     R E D:
1. [bookmark: _Hlk164799802]Plan potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.
2. Aktualna komunalna problematika
· problem prilaza obiteljskim kućama u Ul. D. Zbiljskog kbr. 14,18 i 20
3. Korištenje prostora MS Savica-Šanci 
4. Izvješća, pitanja, prijedlozi




Ad 1. Plan potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025. 

Vijećnik Brkić predlaže donošenje Plana. Predsjednik VMO otvara raspravu.
Nakon rasprave u kojoj sudjeluju svi vijećnici VMO, Vijeće sa 2 glasa ZA i 3 glasa PROTIV donosi zaključak 
ZAKLJUČAK
o odustajanju donošenja Plana potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.

1. Vijeće Mjesnog odbora Savica Šanci odustaje od donošenja Plana potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.
2. Ovaj zaključak biti  će dostavljen na Gradskom uredu za mjesnu samoupravu, promet, civilnu zaštitu i sigurnost.


Ad.2	Aktualna komunalna problematika 
1.Problem prilaza obiteljskim kućama u Ulici Davora Zbiljskog 14,18 i 20
[bookmark: _Hlk185789484]Članovi vijeća primili su materijal uz Poziv,
Nakon rasprave u kojoj sudjeluju svi članovi Vijeća, Vijeće jednoglasno donosi


ZAKLJUČAK
o potrebi ukidanja parkirališnih mjesta u Ul. D. Zbiljskog
1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u od nadležnog Sektora za promet zatraži:
· stručni očevid u svrhu donošenja mišljenja prometnih stručnjaka o opravdanosti zahtjeva stanara za ukidanjem parkirnih mjesta pred ulazima u obiteljske kuće na adresi Ul. D. Zbiljskog kod k.br. 14, 18 i 20 te u slučaju pozitivnog odgovora donošenje Rješenja o ukidanju predmetnih parkirnih mjesta 

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.



Ad.2 Korištenje prostora MS Savica-Šanci
1. Šahovski klub 99. brigade
2. UHDDR Pešćenica
Članovi vijeća primili su materijal uz Poziv.
U raspravi vijećnici zaključuju kako u 2025. godini slijede lokalni izbori, te zbog toga Vijeće ne želi donositi odluku obzirom da će se prostor koristiti cijelu godinu.
Šahovski klub 99. brigade je imao suglasnost za korištenje prostora u 2024., ali nikada nisu došli u dogovorenim terminima.
Nakon rasprave u kojoj sudjeluju svi članovi Vijeća, Vijeće jednoglasno donosi

                                                          ZAKLJUČAK

o povremenom korištenju prostora MS Savica Šanci

1. Vijeće Mjesnog odbora Savica Šanci nije suglasno sa zahtjevima za korištenjem prostora Mjesne samouprave Savica Šanci za korisnike:
         

· UHDDR Peščenica – Zagreb
· Šahovski klub 99. brigade

2. Obrazloženje je sastavni dio ovog Zaključka.
3. Ovaj zaključak dostaviti će se UHDDR Peščenica i Šahovskom klubu 99. brigade.



Ad. 3 Izvješća, pitanja, prijedlozi
Ovim je dnevni red sjednice iscrpljen.

Predsjednik zaključuje sjednicu u 20:15 sati.
Datum iduće sjednice će biti 20. siječnja 2025. u 19:00 sati.

Zapisnik vodio: Miljenko Blažević.

KLASA: 024-08/24-003/2501
URBROJ: 251-13-11-11/002-24-3
Zagreb, 16. prosinca 2024.



                                                                                                                Predsjednik
Vijeća Mjesnog odbora
                                                                                                                  Savica Šanci

                                                                                                                   Miljenko Blažević 


